หุ้นโซลปิดพุ่ง 1.18% จากแรงซื้อนักลงทุนต่างชาติ
หุ้นโซลปิดพุ่ง 1.18% จากแรงซื้อนักลงทุนต่างชาติ
25 พ.ค. 2559

ดัชนีคอมโพสิตตลาดหุ้นเกาหลีใต้ปิดพุ่งในวันนี้ โดยดัชนีคอมโพสิตตลาดหุ้นเกาหลีใต้ (KOSPI) พุ่งขึ้น 22.83 จุด หรือ +1.18% ปิดที่ 1,960.51 จุด ตามทิศทางการพุ่งขึ้นของตลาดหุ้นนิวยอร์กเมื่อคืนนี้ โดยได้รับแรงหนุนจากแรงซื้อของนักลงทุนต่างชาติ ขณะที่เงินวอนแข็งค่าเมื่อเทียบดอลลาร์สหรัฐ
นอกจากนี้ ตลาดยังได้รับแรงหนุนจากการปรับตัวขึ้นของหุ้นบริษัทหลักทรัพย์ จากกระแสคาดการณ์ว่าตลาดหุ้นเกาหลีใต้จะขยายเวลาทำการไปอีก 30 นาทีตั้งแต่เดือนส.ค.เป็นต้นไป